15. anmoder de iranske myndigheder om betingelsesløst at løslade alle samvittighedsfanger, navnlig jour-
nalisterne Emaddedin Baghi, Ako Kurdnasab, Ejlal Ghavami, Mohammad Sadegh Kaboudvand, Said Matin-pour, Adnan Hassanpour, Abdolvahed Botimar, Kaveh Javanmard og Mohammad Hassan Fallahieh, fagfor-eningslederne Mansour Osanlou, Ebrahim Madadi og Mahmoud Salehi, de studerende Ehsan Mansouri,Majid Tavakoli og Ahmad Ghassaban; fordømmer arrestationen og fængslingen af menneskerettighedsfor-kæmperen Sohrab Razzaghi den 24. oktober 2007 og kræver, at han straks og betingelsesløst løslades;
16. anmoder indtrængende FN's Generalforsamling om at stemme for en resolution, som udtrykkeligt og
utvetydigt fordømmer overtrædelserne af de grundlæggende menneskerettigheder i Iran, og omgående atvedtage foranstaltninger for at stoppe den aktuelle bølge af henrettelser i Iran;
17. opfordrer Rådet og Kommissionen til nøje at følge udviklingen i Iran og at tage spørgsmålet om
konkrete tilfælde af menneskerettighedskrænkelser op; opfordrer Rådet og Kommissionen til at rapportere
om overvågningen af situationen i Iran;
18. foreslår, at menneskerettighedsdialogen Iran-EU, som har været afbrudt siden 2004, genoptages;19. bekræfter sin støtte til alle de organisationer og enkeltpersoner, som anvender dialogen i deres kamp
for de demokratiske rettigheder;
20. anmoder Kommissionen om at gøre, hvad der er muligt, for at støtte civilsamfundet og akademisk,
socioøkonomisk og kulturel udveksling mellem Europa og Iran til fordel for en åben dialog, især gennemdet nye instrument for demokrati og menneskerettigheder;
21. opfordrer EU's medlemsstater til at undlade at udvise iranske asylansøgere, herunder personer, som
forfølges på grundlag af deres seksuelle orientering, og opfordrer Grækenland til ikke at sende MohammadHassan Talebi, Mohammad Hossein Jaafari og Vahid Shokoohi Nia tilbage til Iran;
22. pålægger sin formand at sende denne beslutning til Rådet, Kommissionen, den højtstående FUSP-
repræsentant, medlemsstaternes regeringer og parlamenter, FN's generalsekretær, FN's Menneskerettigheds-råd, lederen af Irans højesteret og Den Islamiske Republik Irans regering og parlament.
P6_TA(2007)0489
Pakistan
Europa-Parlamentets beslutning af 25. oktober 2007 om Pakistan
Europa-Parlamentet ,
— der henviser til sine tidligere beslutninger om Pakistan, især sin beslutning af 12. juli 2007 (1),
— der henviser til samarbejdsaftalen mellem Det Europæiske Fællesskab og Den Islamiske Republik Paki-
stan om partnerskab og udvikling af 24. november 2001,
— der henviser til sin beslutning af 24. maj 2007 om Kashmir (2),
— der henviser til forretningsordenens artikel 115, stk. 5,
(1) »Vedtagne tekster«, P6_TA(2007)0351.
(2) »Vedtagne tekster«, P6_TA(2007)0214.C 263 E/666 DA 16.10.2008 Den Europæiske Unions Tidende
Torsdag, den 25. oktober 2007
A. der henviser til, at lederen af det pakistanske folkeparti (PPP), Benazir Bhutto, vendte tilbage til Pakistan
den 18. oktober 2007; der endvidere henviser til, at der ved Bhuttos tilbagevenden fandt et forfærdeligtbombeattentat sted, som resulterede i mere end 130 døde og mere end 500 sårede, og at den alleredespændte situation forud for valgene i Pakistan blev yderligere ophedet ved dette attentat,
B. der henviser til, at formanden for den pakistanske muslimske liga, Nawaz Sharifs forsøg på at vende
tilbage til Pakistan også mislykkedes, da han straks ved sin ankomst blev tvunget til at forlade landet,
C. der henviser til, at der er tydelige tegn på, at Pakistan er ved at blive militariseret, og at efterretnings-
tjenesterne, der fortsat har meget stor indflydelse på Pakistans politiske liv, styre og økonomi, spiller enstadig større rolle,
D. der henviser til, at den nuværende valgperiode slutter den 15. november 2007, og at der er blevet
bebudet almindelige valg i Pakistan i midten af januar 2008,
E. der henviser til, at en genetablering af demokratiet kræver, at magten igen overdrages til en civil
regering,
F. der henviser til, at Pakistans højesteret den 17. oktober 2007 genoptog sin høring i sagen om, hvorvidt
valget af præsident Musharraf var forfatningsmæssigt, og at afsige sin kendelse om kort tid,
G. der henviser til, at EU stiller omfattende støtte til rådighed for Pakistan til bekæmpelse af fattigdom og
til sundhedsvæsenet og offentlig uddannelse,
1. fordømmer stærkt selvmordsbombeattentatet på oppositionens leder og på civile borgere; kræver, at
Pakistans regering øjeblikkeligt træffer foranstaltninger til gennemførelse af en grundig og uafhængig under-søgelse af dette attentat med henblik på, at alle ansvarlige bringes for en domstol;
2. udtrykker sin dybfølte sympati med det pakistanske folk og især med familierne til alle de mennesker,
der blev dræbt og såret under denne afskyelige handling;
3. bekræfter på ny sin solidaritet med det pakistanske folk, som også går ind for målene om demokratisk
regeringsførelse og et åbent og ansvarligt styre, og som handler modigt og beslutsomt, når det konfronteres
med terrorhandlinger og kriminelle voldshandlinger;
4. opfordrer indtrængende Pakistan til at håndhæve alle de principper, der er nedfældet i den ovennævnte
samarbejdsaftale, især demokrati- og menneskerettighedsklausulen;
5. fordømmer stærkt, at tidligere premierminister Nawaz Sharif blev tvunget til at rejse til Saudi-Arabien
den 10. september 2007 på trods af den pakistanske højesterets kendelse, som gav ham tilladelse til atvende tilbage til Pakistan;
6. anmoder den pakistanske regering om som en forudsætning for afholdelse af demokratiske valg at lade
alle politiske ledere vende tilbage til landet for at modvirke de yderligtgående kræfter i landet og bidrage tilindsættelse af en legitim regering ved frie og retfærdige valg som afløsning for det nuværende militærdikta-tur;
7. gentager på ny sit krav om, at den overgangsregering, der skal indsættes, skal være neutral, og udtryk-
ker igen bekymring over, at præsident Musharraf alene træffer afgørelse om overgangsregeringens sammen-sætning;
8. beklager visse af de seneste sager ved Pakistans højesteret, som giver anledning til alvorlige bekymrin-
ger med hensyn til de manglende retsstatsprincipper; opfordrer Pakistans regering til at afstå fra politiskindblanding og til at respektere retsvæsenets uafhængighed;16.10.2008 DA C 263 E/667 Den Europæiske Unions Tidende
Torsdag, den 25. oktober 2007
9. beklager, at præsident Musharraf ikke gav afkald på sit hverv som den øverstbefalende for hæren,
inden han lod sig opstille som kandidat og lod sig vælge som præsident, hvilket han tidligere over for EUhavde forpligtet sig til at gøre; gentager sit krav om, at han bør gøre dette, inden han indsættes sompræsident; bemærker, at hans manglende handling har haft en negativ indvirkning på det pakistanske præ-sidentembedes troværdighed;
10. fordømmer den vilkårlige anholdelse af medlemmer af oppositionen, når de har udøvet kritik af
præsident Musharraf, og opfordrer indtrængende regeringen til at godkende og gennemføre højesterets hen-stilling om ikke at lade politiske modstandere forsvinde;
11. opfordrer indtrængende til, at Pakistan vender tilbage til en demokratisk regering ved afholdelse af
frie, retfærdige og åbne valg i januar 2008 og advarer mod, at der indføres undtagelsestilstand eller træffesandre foranstaltninger til undertrykkelse af ytringsfriheden, foreningsfriheden, forsamlingsfriheden eller denfri bevægelighed; opfordrer indtrængende Pakistans regering til at give alle partier lige adgang til medierne;
12. opfordrer indtrængende Pakistan til at træffe øjeblikkelige foranstaltninger til at begrænse militærets
indflydelse i samfundet som helhed; opfordrer den pakistanske regering til at respektere overgangen til etcivilt styre og til at styrke de demokratiske institutioner som den eneste måde, hvorpå udfordringerne i detpakistanske samfund kan tages op; opfordrer indtrængende regeringen til at begrænse militærets og andre
væbnede styrkers rolle og indflydelse og til igen at overdrage magten til demokratiske institutioner;
13. er foruroliget over forlydender om vedvarende undertrykkelse af religiøse mindretal, som f.eks.
kristne, buddhister, hinduer, sikher og ahmadier, samt anvendelsen af lovene om blasfemi mod dem;
14. opfordrer Pakistans regering til at træffe øjeblikkelige foranstaltninger til at bringe en sådan religiøs
begrundet undertrykkelse til ophør og til at give alle mindretal garanti for integritet og sikkerhed ved at givedem reel og effektiv retlig og politisk beskyttelse; opfordrer Pakistan til at gennemføre sin reform af lovenom blasfemi, som i høj grad misbruges; opfordrer indtrængende Pakistans regering til at stille hensigtsmæs-sig beskyttelse til rådighed for sagførere og menneskerettighedsforkæmpere, der udsættes for trusler, når de
forsvarer personer, der anklages for blasfemi; opfordrer indtrængende Pakistans regering til at stille hensigts-
mæssig beskyttelse til rådighed for sårbare religiøse samfund og andre mindretal, der udsættes for trusler omtvungen trosskifte og voldelig intimidering fra yderligtgående kræfters side;
15. opfordrer de pakistanske myndigheder til at ophæve Hudood-lovene, som har ført til fængsling af i
hundredvis af kvinder;
16. glæder sig over, at EU vil overvåge parlamentsvalgene i Pakistan, og at Parlamentet vil deltage i
observatørmissionen; er bekymret over, at pakistanske kvinder muligvis ikke kan deltage uindskrænket iden demokratiske proces, fordi en akademisk grad er en forhåndsbetingelse for at lade sig opstille som
kandidat, hvilket betyder, at 70 % af Pakistans kvinder er udelukket; opfordrer til, at denne restriktion
ophæves;
17. anerkender, at Pakistan gør en indsats for at bekæmpe terrorgruppernes vækst; beklager, at det forlig,
der blev indgået for at forhindre yderligere konflikter i det nordlige Waziristan, ikke havde succes; opfordrerregeringen til at bekæmpe de nye udbrud af voldshandlinger i forbindelse med oprør gennem hensigtsmæs-sige foranstaltninger og at indføre retsstatsprincippet og udvide de borgerlige og politiske rettigheder til atomfatte dette område;
18. anmoder om under særlig henvisning til det igangværende oprør i Baluchistan, at militæret afholder
sig fra støtte til islamistiske partier i et forsøg på at modarbejde de sekulære baluch-styrker og de moderate
pashtun-styrker; opfordrer endvidere til frigivelse af alle politiske fanger, herunder de fanger, der tilbagehol-des ulovligt af efterretningstjenester;
19. understreger betydningen af, at der er almindelig adgang til offentlig undervisning, og at der gennem-
føres en effektiv overvågning af koranskolerne (madrasaer) for at forhindre, at de kontrolleres af yderligt-gående kræfter; opfordrer den pakistanske regering til at overholde sit tidligere tilsagn om udenlandskestuderendes adgang til koranskolerne;C 263 E/668 DA 16.10.2008 Den Europæiske Unions Tidende
Torsdag, den 25. oktober 2007
20. anmoder medlemsstaterne om i fuld udstrækning at overholde EU's adfærdskodeks for våbeneksport;
21. pålægger sin formand at sende denne beslutning til Rådet, Kommissionen og Pakistans regering.
P6_TA(2007)0490
Sudan
Europa-Parlamentets beslutning af 25. oktober 2007 om Sudan
Europa-Parlamentet,
— der henviser til sine tidligere beslutninger om situationen i Darfur, navnlig beslutningen af 27. septem-
ber 2007 (1),
— der henviser til beslutningen om situationen i Darfur, der blev vedtaget af Den Blandede Parlamentariske
Forsamling AVS-EU i Wiesbaden den 28. juni 2007,
— der henviser til Tripoli-konsensussen om den politiske proces for Darfur, der vedtoges i Tripoli den
28.-29. april 2007,
— der henviser til Den Afrikanske Unions (AU) afgørelse fra april 2004 om at etablere en afrikansk
mission i Sudan (AMIS),
— der henviser til FN's Sikkerhedsråds resolution 1706, hvori det foreslås at indsætte en fredsbevarende
styrke på 22 000 mand i Darfur,
— der henviser til Den Internationale Straffedomstols statut, for så vidt angår internationale fredsbevarende
missioner,
— der henviser til FN's Sikkerhedsråds resolution 1778 af 25. september 2007, som indeholder bestem-
melser om udstationering af en flerdimensional international styrke i det østlige Tchad og i den nord-østlige del af Den Centralafrikanske Republik, bestående af en FN-mission (MINURCAT), en FN-uddan-net tchadisk politistyrke og en EU-ledet militærstyrke (EUFOR),
— der henviser til forretningsordenens artikel 115, stk. 5,
A. der henviser til, at uidentificerede styrker den 30. september 2007 angreb en AU-base i Haskanita i det
sydlige Darfur og dræbte 10 medlemmer af AU's fredsstyrke og det civile politi, medens mindst otteandre fra AMIS blev alvorligt såret, og ca. 40 andre fortsat savnes, efter hvad AU udtaler,
B. der henviser til, at dette tab af menneskeliv er det værste, som den utilstrækkeligt udstyrede AU-styrke
hidtil har lidt,
(1) »Vedtagne tekster«, P6_TA(2007)0419.16.10.2008 DA C 263 E/669 Den Europæiske Unions Tidende
Torsdag, den 25. oktober 2007